Ganet e oa bet Herman Melville e kêr New-York ha desavet e voe eno ivez. Ur beajour e oa e dad, ur chenwerzher etrebroadel hag alies e klevas digantañ danevelloù e droiadoù leun a wagennoù divent, a venezioù uhel-tre, a wernioù krommet gant an avel, a vorioù rust hag a zeskrivadurioù porzhioù evel re An Havr Nevez pe Liverpool. Pa oa 12 vloaz e varvas e dad goude graet freuz-stal hag e tleas ar familh (8 breur ha choar en-doa Herman Melville) mont da chom da gêriadenn Lansingburg, pelloch, war ribl ar stêr Hudson. Aze e rankas ar chrennard gounit e vara koulz ha mont da skol Albany, kêrbenn Riez New York. Evel un Yannig e vil vicher e teuas da vezañ tro ha tro mevel war ar maez, implijad en un ti-bank, martolod war ul lestr-karg ha skolaer. E 1841 e oa degemeret evit bezañ martolod war al lestr-balumeta Acushnet. E 1842 e kuitaas al lestr en Inizi Marquesas hag goude ur prantad hir ez eas da Dahiti hag dan inizi Hawaii.  Eno en em ouestlas er morlu amerikan, met goude bezañ distroet dar Stadoù-Unanet e oe divartolodet (Here 1843). E 1847 e timezas Melville ha goude ur veaj en Europa en em stalias e kêr Pittsfield, Massachusetts, e skeud menezioù ar Bershires. Eno e kavas un awen evit kregiñ gant ur mell oberenn, Moby Dick, ur romant hag a zo kaoz ennañ eus ar balumeta pen-doa graet anezhi, 10 vloaz en a-raok. Siwazh ne reas ket berzh al levr, nag an eil, nag an trede kennebeut.  Istimet gwelloch e voe e danevelloù embannet a dammoù er chelaouennoù. Implij a rae e skiant-prenet e bourzh al listri hag e tiskoueze en e skridoù listri o verdeiñ da vare Brezel Dieubidigezh Amerika pe a-hed ar Mississippi, pe etrezek an Inizi Galapagos.